b"\n_START_ARTICLE_\nA-35\n_START_SECTION_\nNomenclatura\n_START_PARAGRAPH_\nLa \xc2\xa0A-35\xc2\xa0 \xc3\xa9s el resultat del desdoblament de la N-430, al tram d'Almansa - l'Alc\xc3\xbadia de Crespins. La seua nomenclatura ve, del 35 que \xc3\xa9s el codi que rep l'autov\xc3\xada segons l'ordre de nomenclatures de les autovies estatals, i la lletra A referint-se a que \xc3\xa9s una autovia pertanyent al Ministeri de Foment.\n_START_SECTION_\nHist\xc3\xb2ria\n_START_PARAGRAPH_\nLa \xc2\xa0A-35\xc2\xa0 era l'antiga carretera N-430 que unia Val\xc3\xa8ncia i Extremadura, encara que la A-35 tan sols es refereix al tram entre Almansa i l'Alc\xc3\xbadia de Crespins, la resta de trams d'aquesta nacional han estat reanomenats com altres autovies (A-7, A-31 i A-43) o encara pertany a la N-430 com a carretera.\n_START_SECTION_\nTra\xc3\xa7at actual\n_START_PARAGRAPH_\nComen\xc3\xa7a el seu recorregut a l'enlla\xc3\xa7 amb l'Autovia d'Alacant A-31 a l'altura d'Almansa, en direcci\xc3\xb3 cap a l'Est. A continuaci\xc3\xb3 entra a la prov\xc3\xadncia de Val\xc3\xa8ncia i enlla\xc3\xa7a amb la carretera N-344, futura A-33, que comunica Val\xc3\xa8ncia amb M\xc3\xbarcia i Almeria per Yecla. A continuaci\xc3\xb3 passa per les poblacions de la prov\xc3\xadncia de Val\xc3\xa8ncia com Moixent, Vallada i Montesa. Finalitza el seu recorregut a l'enlla\xc3\xa7 amb l'A-7, que uneix Val\xc3\xa8ncia i Alacant per Alcoi, a l'altura de l'Alc\xc3\xbadia de Crespins."